અમદાવાદ: મ્યુનિ. કોર્પોરેશનના એસ્ટેટ વિભાગ દ્વારા હાઈરાઈઝ કોમર્શિયલ બિલ્ડિંગમાં ફાયર સેફટી એનઓસીના મામલે હમણાંથી સપાટો બોલાવાઈ રહ્યો છે. છેલ્લે મધ્ય ઝોનમાં ખાડિયામાં આવેલા જશવંત ચેમ્બર્સમાં તંત્ર ત્રાટક્યું હતું. હવે આવતી કાલે સત્તાવાળાઓ ફરીથી સીલિંગ ઝુંબેશ હાથ ધરશે. જે માટે યાદી પણ તૈયાર કરાઈ છે. આ યાદીમાં સમાવાયેલાં બાર બિલ્ડિંગમાં ગઈકાલ સાંજ સુધી ફાયર સેફટીની એનઓસી મેળવાઈ ન હતી. કોર્પોરેશન દ્વારા ગઈ કાલે સાંજે તૈયાર કરાયેલી યાદીમાં સૌથી વધુ છ બિલ્ડિંગ નવા પશ્ચિમ ઝોનમાં છે. જ્યારે પશ્ચિમ ઝોનની ચાર બિલ્ડિંગ અને મધ્ય ઝોનની પણ ચાર બિલ્ડિંગનો સમાવેશ કરાયેલ છે. છેલ્લે ગત તા.૧ ઓકટોબરે કુલ મધ્ય ઝોનમાં જ સીલિંગ ઝુંબેશ કરાઈ હતી.